လွၵ်းလၢႆးယူႇသဝ်းၸၢတ်ႈပၢၼ် ႑႐ လၢႆး

1. ပေၵူႈငိုၼ်း​​သေပွၵ်ႈ

မီးဝႆႉ​​ၶေႃႈၵႂၢမ်းဝွၵ်းဢွၼ်ႇပုၵ်ႈၼိုင်ႈ
"​​ပေႃးယွၼ်းၸင်ႇပၼ် ပဵၼ်ၵူၼ်းႁၢႆႉ၊
​​​ဢမ်ႇလႆႈယွၼ်း​​သေပၼ် ပဵၼ်ၵူၼ်းလီ၊
ယွၼ်းယူႇ​​ၵေႃႈဢမ်ႇပၼ် ပဵၼ်ၵူၼ်းမိူၵ်ႈ" ၼႆလူး။

ယွၼ်ႉၼၼ် တီႈၵူၼ်း​​ၵေႃႉဢၼ်ဢမ်ႇႁူႉၸၵ်း၊ ၵူၼ်း​​ၵေႃႉ
ဢၼ်ဢမ်ႇလႆႈယုမ်ႇယမ်တမ်းၸႂ်ၼၼ်ႉ ပႅင်ႇၼင်ႇပဵၼ်
လႆႈ ​​ပေၵူႈငိုၼ်း​​သေဢိတ်း။

​​ပေႃးၵဵဝ်ႇလူၺ်ႈလွင်ႈငိုၼ်းတွင်းၼႆ ​​ဢေႇ​​ၵေႃႈၶႂ်ႈယဝ်ႉ
ၼမ်​​ၵေႃႈၶႂ်ႈယႃႇ၊ ၽႂ်​​ၵေႃႉလႂ် ​​ၵေႃႉဢၼ်ၵူႈယိမ်ၵူႈ​​ၵေႃႉ
တိုၼ်းၶႂ်ႈလႆႈၶိုၼ်းၼၼ်ႉ ပဵၼ်ထမ်ႇမတႃႇမၼ်းယူႇယဝ်ႉ။

သင်ဢမ်ႇၶိုၼ်းတႅၼ်းၸိုင် ၼႂ်းၸႂ် ႁၢင်ႈမိူၼ်ႁိုဝ်ဝႆႉ၊
ပဵၼ်ပုတ်းပဵၼ်ၽၢၼ်ႈ ႁၢင်ႈဢမ်ႇႁၢၼ်ႉၸႂ်လူင်ဝႆႉယဝ်ႉ။

​​ပေႃးဝႃႈ တွၼ်ႈတႃႇၵူၼ်း​​ၵေႃႉဢၼ်ႁဝ်းႁၵ်ႉ​​တေႉ​​တေႉ
တႄႉ​​ၵေႃႈ ၸွႆႈထႅမ်ပၼ်တဵမ်တဵမ်ထူၼ်ႈထူၼ်ႈ​​သေလႄႈ။

2. ထိုင်မႃးမိူဝ်ႈႁဝ်းလူဝ်ႇၼၼ်ႉ ႁႂ်ႈမီးဝႆႉတူဝ်ႈတၼ်း
လၼ်းၵၼ်းတႃႇ​​ၵေႈၶႆလႆႈၼၼ်ႉ ၸူႉႁွမ်ငိုၼ်းဝႆႉ။

ႁဝ်းၶႃႈ ​​တေထူပ်းတၢင်းယၢပ်ႇၽိုတ်ႇမိူဝ်ႈလႂ် ​​တေထူပ်း
​​ၽေးႁိုဝ် ​​တေပဵၼ်​​ယေႃးၵႃႇဢမ်ႇယူႇလီမိူဝ်ႈလႂ်ၼႆ
ႁဝ်းဢမ်ႇႁူႉႁၼ်လႆႈထႃႈတၢင်းၼႃႈ။

သင်ပဵၼ်မႃး​​တေႉ ၸွမ်းၼင်ႇသၢႆငၢႆငဝ်းလၢႆးၸိူင်ႉၼႆၸိုင်
ႁႂ်ႈ​​ၵေႈလိတ်ႈလႆႈၼိုင်ႈၽၢႆႇၼိုင်ႈတၢင်းၼၼ်ႉ ၸူႉႁွမ်
ငိုၼ်းဝႆႉလႄႈ။

3. ပေၵုမ်ႇသဵင်ႈၶၢဝ်းယၢမ်းၸွမ်း ​​ၵေႃႉဢၼ်ဢမ်ႇလူဝ်ႇ
တွၼ်ႈတႃႇၸၢတ်ႈပၢၼ်ႁဝ်း။

​​ပေၵုမ်ႇၶၢမ်ႇသဵင်ႈၶၢဝ်းယၢမ်းၸွမ်း ၵူၼ်းၸိူဝ်းဢၼ်
ယၢမ်ႈပႄႇပၢၵ်ႈ ဢမ်ႇႁပ်ႉၶၢမ်ႇ​​သေ ယꨤမ္ꨳထဵင်ႇၶိုၼ်း
ႁဝ်း၊ ၵူၼ်းၸိူဝ်းဢၼ်ၸၢင်ႈၶုၵ်းၸႂ်လႆႈ မိူဝ်ႈၶဝ်မီးလွင်ႈလူဝ်ႇႁဝ်းၵူၺ်းၼၼ်ႉ။

မၢင်​​ၵေႃႉမီး၊ "တူဝ်ႈတၼ်းတႃႇ​​သေႇ တွၼ်ႈတႃႇသၢႆႈ
တႅၼ်းပၼ်မၼ်း" ၼႆၼၼ်ႉ ​​ပေႃးၶိုၼ်းဝူၼ်ႉတူၺ်းလီလီ
ၸိုင် ပဵၼ်ၵူၼ်း​​ၵေႃႉဢၼ်မီး​​ဝေႇတၼႃႇ ​​ယေႃးၵႃႇၸဵၵ်ႉ
တၸ ယႃႇဝႃႈ​​တေၵိုင်ႇထိူၵ်ႈယုၵ်ႉယွင်ႈ ပၢႆပဵၼ်လွင်ႈ
ႁဵတ်းသၢင်ႈဢၼ်ဢမ်ႇလီ ဢမ်ႇမီးၵုင်ႇသ​​လေႇ​​သေ
ဢိတ်းၵွၼ်ႇ။

ၽိူဝ်ႇတႃႉ​​တေၶၢမ်ႇတုၵ်ႉယၢၵ်ႈႁိူဝ်ႉၸွမ်း တွၼ်ႈတႃႇ
ၵူၼ်း​​ၵေႃႉဢၼ်ဢမ်ႇလူဝ်ႇႁဝ်းၼၼ်ႉ၊ တႃႉႁဝ်းသဵင်ႈ
ၶၢဝ်းယၢမ်းၸွမ်း ၼႃႈၵၢၼ်ပရႁိတ ၵၢၼ်ၵူၼ်းတင်းၼမ်
ၼၼ်ႉလႃႈ တႃႉ​​တေလႆႈၽွၼ်းလီ မီးၽွၼ်းလီ။

4. လူဝ်ႇလႆႈ​​မေႃတႅပ်းတတ်းသိူၵ်ႈသမ်ႇ ပုတ်းၶၢတ်ႇ​​
တေႃႇ ၵူၼ်း​​ၵေႃႉဢၼ်ဢမ်ႇလီ​​တေႃႇၼိူဝ်ႁဝ်း။

ၸဝ်ႈၵဝ်ႇၵၢၼ်ႉလီ​​တေႃႇတၢၼ်ႇႁိုဝ်​​ၵေႃႈ မၼ်းသမ်ႉ
ၵႆႉၵႆႉလိင်ႉ​​လေႇ ​​ပေႉၵိၼ်​​တေႃႇၼိူဝ်ႁဝ်းၼၼ်ႉ
ႁဝ်းဢမ်ႇလူဝ်ႇဝႆႉလွင်ႈၼပ်ႉထိုဝ်​​တေႉ​​တေႉဝႃႈဝႃႈ​​သေ
သိူၵ်ႈသမ်ႇ​​တေႃႇၶိုၼ်း​​သေဢိတ်းယဝ်ႉ။

ၸိူင်ႉၵူၼ်းမဵဝ်းၸိူဝ်းၼႆႉ ၵူၼ်း​​ၵေႃႉဢၼ်ၶဝ်ယၢမ်ႈဢဝ်
​​ပေႉပုၼ်ႈၼိူဝ်မႃးၼၼ်ႉ တႃႇၶဝ်​​တေမိူၵ်ႈမႆႈႁဵတ်းလႆႈ
​​တေႃႇထႅင်ႈၼၼ်ႉ ဢမ်ႇၶႃႈလႃႇသင်၊ ပဵၼ်လွင်ႈလဵၵ်ႉ
​​တႃႇၶဝ်ၵူၺ်းယဝ်ႉ​​လေႃႇ။

​​ပေႃးမၼ်းယုမ်ႉ​​တေႃႇ ၸဝ်ႈၵဝ်ႇ​​ၵေႃႈ ၶိုၼ်းယုမ်ႉ​​တေႃႇ။
​​ပေႃးမၼ်းတူႇ​​တေႃႇ ၸဝ်ႈၵဝ်ႇ​​ၵေႃႈ ၶိုၼ်းတူႇ​​တေႃႇ
​​သေလႄႈ။

​​ပေႃးမၼ်းၵျၢင်ႉမိူၼ်ၾႆး ၸဝ်ႈၵဝ်ႇ​​ၵေႃႈ လုၵ်ႉမႆႈမိူၼ်ၾႆး။
​​ပေႃးမၼ်းၵျၢင်ႉမိူၼ်ၼမ်ႉ ၸဝ်ႈၵဝ်ႇ​​ၵေႃႈ ၵတ်းယဵၼ်
မိူၼ်ၼမ်ႉ​​သေလႄႈ။

5. ၵႆႉဢုပ်ႇဢူဝ်းလၢတ်ႈ​​တေႃႇၼမ်ၼမ် တင်းဢူၺ်း​လီ​ၵေႃႉဢၼ်တူဝ်ၸႂ်မိူၼ်ၵၼ်။

ၵႆႉဢုပ်ႇဢူဝ်းလၢတ်ႈ​​တေႃႇ တင်း​​ၵေႃႉဢၼ်ယုမ်ႇယမ်
ၼပ်ႉထိုဝ်သူ လႄႈ ​​ၵေႃႉဢၼ်သူယုမ်ႇယမ်ၼပ်ႉထိုဝ်
ၼၼ်ႉလႄႈ။

လွင်ႈလႆႈလၢတ်ႈ​​တေႃႇၸိူင်ႉၼႆၼႆႉ ႁဵတ်းႁႂ်ႈၸႂ်ၵတ်းယဵၼ်
သိူဝ်းသႃႇ​​သေ တၼ်းသဵင်ႈၶၢဝ်းယၢမ်းၵႂႃႇၸိူင်ႉႁိုဝ်
ဢမ်ႇတၼ်းႁူႉလႆႈ၊ ဢမ်ႇမီးလွင်ႈၶီမႆႈသင် ပဵၼ်ဢၼ်
လတ်းၽၢၼ်ႇၸွမ်းၶၢဝ်းယၢမ်းဢၼ်မူၼ်ႈၸႂ်ၼၼ်ႉယဝ်ႉ။

ယဝ်ႉ​​ၵေႃႈ တွၼ်ႈတႃႇယိူင်းဢၢၼ်းၸဝ်ႈၵဝ်ႇ ပိူင်ပဵၼ်
မိူဝ်ႈလဵဝ် လႄႈ ဢၼႃႇၵၢတ်ႈတၢင်းၼႃႈၸဝ်ႈၵဝ်ႇၸႃႉၵႂႃႇ
ၵဵဝ်ႇၵပ်းလူၺ်ႈလွင်ႈၸိူဝ်းၼၼ်ႉ ၵူၼ်းၸိူဝ်းဢၼ်
မီးလွင်ႈၶမ်ၸႂ်ႁပ်ႉႁူႉမိူၼ်ၵၼ်ၵူၺ်း ​​တေပၼ်ပၢႆးဝူၼ်ႉ
တၢင်းၶႂ်ႈၸႂ်ႈလႆႈ။

ၶႂ်ႈဝႃႈၼႆႉ ​​ပေႃးသူသမ်ႉပဵၼ်ၵူၼ်းလွင်ႈၽၢႆႇၽႃႇသႃႇ
သူ​​တေၵႂႃႇလၢတ်ႈ​​တေႃႇတင်းၵူၼ်းၵိၼ်လဝ်ႈ မဝ်းလဝ်ႈ
ၶဝ်ၼၼ်ႉ ေတဢမ်ႇသၢင်ႇထုၵ်ႇလူး။

6. ႁိုင်ႁိုင်ၼၢၼ်းၼၢၼ်း ၵႆႉဢွၵ်ႇꨁꨤဝ္းတၢင်းပၼ်။

ၼႂ်းၶၢဝ်းယၢမ်းၸၢတ်ႈပၢၼ်ပွတ်းပွတ်းဢွၼ်ႇႁဝ်းၼႆႉ
တႃႇႁႂ်ႈႁပ်ႉႁူႉတူဝ်ထူပ်းသိင်ႇမႂ်ႇမႂ်ႇ လႄႈ တႃႇႁႂ်ႈၽိူမ်ႉ
ၼမ်ႉၵတ်ႉတၢင်းႁူႉတၢင်းႁၼ်ပႁုသုတ (General knowledges) ႁႂ်ႈၶိုၼ်ႈသင်ႉၶိုၼ်ႈသုင်မႃးၼၼ်ႉ ႁိုင်ႁိုင်
ၼၢၼ်းၼၢၼ်း ထုၵ်ႇလီဢွၵ်ႇၶၢဝ်းတၢင်းပၼ်ယူႇ။

ၵၢၼ်ဢွၵ်ႇၶၢဝ်းတၢင်းၼႆႉ ပဵၼ်လွင်ႈယႃႇႁိူဝ်ႉယႃမွႆႈ
မဵဝ်းၼိုင်ႈဢၼ်ဝႃႈၼၼ်ႉ သူ​​တေႁူႉ ​​တေႁပ်ႉၶၢမ်ႇမႃး
ယူႇယဝ်ႉ။

လွင်ႈ​​လေႇလဵပ်ႈႁဵၼ်းတူၺ်း သၽႃႇဝတၢင်းႁၢင်ႈလီ
ၼမ်ႉ , လိၼ် , ႁိၼ် , ၽႃၼႆႉ​​ၵေႃႈ ပဵၼ်ဢၼ်
ၸႂ်ၵတ်းယဵၼ်လီမဵဝ်းၼိုင်ႈၼင်ႇၵဝ်ႇယဝ်ႉ။

ၸွမ်းလူၺ်ႈလွင်ႈလႆႈဢွၵ်ႇၶၢဝ်းတၢင်းၼႆႉ ​​တေၸၢင်ႈ
ႁဵတ်းႁႂ်ႈ လွင်ႈၼၵ်းၸႂ် (Pressure) တီႈဢၼ်သူမီး
ၼၼ်ႉ ယုပ်ႈယွမ်းလူင်းၵႂႃႇၵမ်ႈၽွင်ႈယူႇယဝ်ႉ။

7. ႁဵတ်းၵၢၼ် ဢၼ်ၸဝ်ႈၵဝ်ႇသူင်ၸႂ် ပႃးဝႃႇသၼႃႇ
ၼၼ်ႉၵူၺ်းလႄႈ။

မီးလိၵ်ႈထႅဝ်ၼိုင်ႈ -

"If you don’t like where you are, move
You are not a tree”
​​ပေႃးမႂ်းဢမ်ႇလႆႈၸႂ်တီႈမႂ်းယူႇ မႂ်း​​ၵေႃႈၶၢႆႉတီႈပႅတ်ႈလႄႈ၊
မႂ်းဢမ်ႇၸႂ်ႈတူၼ်ႈမႆႉလူး။

ၸႂ်ႈယဝ်ႉ ႁဝ်းၶႃႈပဵၼ်ၵူၼ်း၊ ဢမ်ႇၸႂ်ႈတူၼ်ႈမႆႉ
ဢၼ်ဢမ်ႇတူင်ႉၼိုင်လႆႈ။

ယွၼ်ႉၼၼ် ၼႂ်းၸၢတ်ႈပၢၼ်ဢွၼ်ႇ ဢၼ်လႆႈယၢပ်ႇ
လႆႈယဵၼ်းမႃးၼႆႉ ​​ပေႁဵတ်းၵၢၼ်ဢၼ်ၸဝ်ႈၵဝ်ႇ ဢမ်ႇလႆႈ
ၸႂ်​​သေ ၼၵ်းၸႂ် ၶမ်ၸႂ်ယူႇ။

​​ၵျေႃႉပၢၼ်း ယၢမ်ႈလၢတ်ႈဝႃႈ "ၵဝ်ၶႃႈတႄႉ လိူဝ်​​သေ
လႆႈႁဵတ်းၵၢၼ်ဢၼ်ၸဝ်ႈၵဝ်ႇဢမ်ႇပႃးဝႃႇသၼႃႇ​​သေ
ပဵၼ်ၵူၼ်းၶိုၼ်ႈယႂ်ႇ၊ တႃႉႁဵတ်းၵၢၼ်ဢၼ်ၸဝ်ႈၵဝ်ႇ
ပႃးဝႃႇသၼႃႇ​​သေ ပဵၼ်ၵူၼ်းဢမ်ႇၶိုၼ်ႈယႂ်ႇလႃႈ" ၼႆဝႃႇ။

​​ဢေႃႈၶႃႈ ႁဵတ်းၵၢၼ်ဢၼ်ၸဝ်ႈၵဝ်ႇသူင်ၸႂ် ပႃးဝႃႇသၼႃႇ
တေႉ​​တေႉၼၼ်ႉၵူၺ်းလႄႈ။

8. ဝူၼ်ႉသွၼ်ႇပၼ် ၽၢႆႇပိူၼ်ႈၽွင်ႈ၊ ႁၼ်ထိုင် ဢီးလူ
ပိူၼ်ႈၽွင်ႈလႄႈ။

ပၼ်ႁႃၼိုင်ႈဢၼ် ယူႇၽၢႆႇၸဝ်ႈၵဝ်ႇတူၺ်း​​ႁၼ်​​ၵေႃႈ
ၸၢင်ႈမၢၼ်ႇမႅၼ်ႈ၊ ယူႇၽၢႆႇမၼ်းတူၺ်းႁၼ်​​ၵေႃႈ
ၸၢင်ႈမၢၼ်ႇမႅၼ်ႈၼင်ႇၵဝ်ႇ။

လွင်ႈပွင်ႇၸႂ်ႁၼ်ထိုင်ပႅၵ်ႇပိူင်ႈၵၼ်ၼၼ်ႉ ဢမ်ႇၸႂ်ႈ
ပၼ်ႁႃဢၼ်လမ်ႇလွင်ႈမၼ်းၼင်ႇၵဝ်ႇ။ ယွၼ်ႉၼၼ်
လူဝ်ႇလႆႈတူၺ်းႁၼ်ၼပ်ႉထိုဝ် တၢင်းႁၼ်ထိုင်ၽၢႆႇပိူၼ်ႈ
ၽွင်ႈယူႇ။

တႃႇႁႂ်ႈ​​မေႃဝူၼ်ႉသွၼ်ႇဝႃႈ "​​ပေႃးတီႈမၼ်း သင်ပဵၼ်ၵဝ်
ၼႆၸိုင် ​​တေပဵၼ်ၸိူင်ႉႁိုဝ်​​ၼေႃ" ၼႆၼၼ်ႉ ၽိုၵ်းသွၼ်ဝႆႉ
တႃႇ​​သေႇလႄႈ။

မိူၼ်ၼင်ႇ ၽၢႆႇမၼ်းတူၺ်းသမ်ႉ ပဵၼ်ၽႃႇမိုဝ်း၊
ၽၢႆႇၵဝ်တူၺ်းသမ်ႉ ပဵၼ်ဢူင်ႈမိုဝ်း။ တြႃးမၢၼ်ႇမႅၼ်ႈ
ဢၼ်ၼိုင်ႈၼၼ်ႉ ၸၢင်ႈမီးလွင်ႈႁၼ်ထိုင်ၵူႈမဵဝ်းမဵဝ်း
ပႅၵ်ႇပိူင်ႈၵၼ်ယူႇယဝ်ႉ။

9. လူလိၵ်ႈၼမ်ၼမ်။

"ၵူၼ်းၶိူဝ်းဢၼ်လူလိၵ်ႈၼၼ်ႉ ၶိုၼ်ႈယႂ်ႇ​​သေ၊
ၵူၼ်းၶိူဝ်းဢၼ်ၶိုၼ်ႈယႂ်ႇၼၼ်ႉ​​ၵေႃႈ ၶဝ်လူလိၵ်ႈ" ၼႆဝႃႇ။

မႅၼ်ႈ​​တေႉ။

သင်ဝႃႈ သူၶဝ်ႈၸႂ်ၶဝ်ႈ​​ၶေႃးၼႂ်းလွင်ႈလူလိၵ်ႈယူႇၼၼ်ႉ
ၼႆၸိုင် သူ​​တေလႆႈႁပ်ႉႁူႉၼႂ်းၸႂ်ဝႃႈ မိူၼ်ႁွတ်ႈၵႂႃႇ
ၼႂ်းတၢင်ႇလူၵ်ႈၵမ်ႇၽႃႇၼၼ်ႉယူႇဢမ်ႇႁၢင်ႉယဝ်ႉ။

တွၼ်ႈတႃႇၸၢတ်ႈပၢၼ်ႁဝ်း သမ်ႉ​​ပေႃး​​တေၶိုၼ်ႈယႂ်ႇ
ႁိူဝ်ႈႁိူင်း ၊ တၢင်းႁူႉတၢင်းႁၼ်သမ်ႉ​​ပေႃး​​တေတိူဝ်းမႃး
ၼၼ်ႉ  လွင်ႈလူလိၵ်ႈၼႆႉ ပဵၼ်လွၵ်းလၢႆးဢၼ်လီ
​​သေပိူၼ်ႈယဝ်ႉ။

10. လဵပ်ႈႁဵၼ်း​​သေဢၼ်ဢၼ် ​​သေမဵဝ်းမဵဝ်းယူႇ
တႃႇ​​သေႇလႄႈ။

ၸိုင်ႈမိူင်းဢု​​ရေႃးပၶဝ်ၼႆ ဢႃႇယူႉ (80) ပူႇထဝ်ႈ
ၼၢႆးထဝ်ႈၶဝ်ၼႆႉ တိုၵ်ႉလဵပ်ႈႁဵၼ်း ​​တေႇဢဝ်ၽႃႇသႃႇ
မႂ်ႇမႂ်ႇၸႃႉၵႂႃႇ ပိင်ႇၺႃႇတၢင်းႁူႉတၢင်း​​မေႃတၢင်းလၢႆယူႇ။

ဢၼ်ၶဝ်လဵပ်ႈႁဵၼ်း သိင်ႇမႂ်ႇမႂ်ႇ​​သေဢၼ်ဢၼ် ​​သေ
မဵဝ်းမဵဝ်းယူႇတႃႇ​​သေႇၼၼ်ႉ မိူၼ်ပဵၼ်ထုင်းၶဝ်ဝႆႉ
ၼၼ်ႉယဝ်ႉ။

ယွၼ်ႉၼၼ် သႂ်ႇၸႂ်သႂ်ႇ​​ၶေႃး​​သေ လဵပ်းႁဵၼ်းသိင်ႇမႂ်ႇမႂ်ႇ
​​သေဢၼ်ဢၼ်​​သေမဵဝ်းမဵဝ်းလႄႈ။
ၶတ်းၸႂ်လဵပ်းႁဵၼ်းပိင်ႇၺႃႇတၢင်းႁူႉတၢင်းႁၼ်
ၵူႈၸိူဝ်ႉၵူႈမဵဝ်း ႁႂ်ႈ​​ပေႃးလူင်ႉလႅၼ်ႇၵတ်ႉၶႅၼ် ထိုင်တီႈ
ထိုင်လႅၼ်လႄႈ။

ၵၢၼ်ဢၼ်ၸႂ်ႉႁႅင်းတူဝ်​​သေႁဵတ်းၼႆႉ ၽွၼ်းလီမၼ်း
ပၼ်မိူဝ်ႈတိုၵ်ႉလဵၵ်ႉၼုမ်ႇႁၢတ်ႈႁၢႆးၼႆႉၵူၺ်း။
သင်ဢႃႇယူႉယႂ်ႇထဝ်ႈမႃးယဝ်ႉၸိုင် ၵၢၼ်ဢၼ်ၸႂ်ႉၺၢၼ်ႇ
​​သေႁဵတ်းၼၼ်ႉၵူၺ်း ​​တေသၢင်ႇထုၵ်ႇ ​၊ တေႁဵတ်းႁႂ်ႈ
သၢၵ်ႈသႃႇလူမ်ၸႂ်လႆႈ။

ၵူႈၸိူဝ်ႉၵူႈလွင်ႈ ဢၼ်တၢင်ႇထိုင်လၢတ်ႈၼႄမႃး
လွၵ်ႈလၢႆးယူႇသၢင်းသဝ်းၸၢတ်ႈပၢၼ် ၶႂ်ႈႁႂ်ႈတႃႇလုၵ်ႈ
လၢၼ် သႅၼ်းႁုၼ်ႈမႂ်ႇႁဝ်းၶဝ်ဢမ်ႇဝႃႈ ၵူၼ်းၵႃႈဢႃႇယူႉ
ၽွင်းတိုၵ်ႉတူင်ႉၼိုင်လႅတ်းသႅဝ်း ႁဵတ်းသၢင်ႈၵၢၼ်ငၢၼ်း
လႆႈၵူႈ​​ၵေႃႉ​​ၵေႃႉၶဝ် ႁႂ်ႈ​​မေႃဢဝ်တွၼ်ႈသွၼ် ဢွၼ်ၸႂ်ႉ
တိုဝ်းတၢင်းႁူႉတၢင်းႁၼ်​​သေ ႁဵတ်းၸွမ်းၼင်ႇလွၵ်းလၢႆး
ပၢႆးဝူၼ်ႉၶပ်ႉ ဢၼ်ၶႃႈႁဝ်းလႆႈတၢင်ႇထိုင်ၼၼ်ႉလီလီ
ၸိုင် ယုမ်ႇယမ်ဝႃႈ ​​တေပဵၼ်ၽွၼ်းလီ မီးၵႃႈၶၼ်
တွၼ်ႈတႃႇသူၸဝ်ႈၵူႈ​​ၵေႃႉ​​ၵေႃႉယူႇၼႆၶႃႈ။

ၼပ်ႉယမ်ယႂ်ႇၼမ်ထိုင်ၵူႈ​​ၵေႃႉ​​သေ .............

ပိၼ်ႇတႅမ်ႈ / မႆႉသၢင်းၶမ်း
(ပၢႆးဝူၼ်ႉၶပ်ႉ လပ်ႉၽၢႆၽၢႆ)